Diari Oficial de la Generalitat Valenciana


Sumari del DOGV 385, del 31-05-1986 (1986/806351)

ORDRE de 30 d'abril de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un immoble ubicat a Alacant carrer Garcia Andreu, núm. 12, amb destinació a Casa de la Dona.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   385

Data del DOGV
:   31-05-1986

Secció del DOGV
:   ALTRES DISPOSICIONS

Número del document
:   1986/806351


Data del document
:   30-04-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 30 d'abril de 1986, de la Conselleria d'Economia i Hisenda, per la qual s'acorda l'adqusició per la Generalitat Valenciana d'un immoble ubicat a Alacant, carrer Garcia Andreu, núm. 12. amb destinació a Casa de la Dona.  
La política iniciada per la Conselleria de Cultura, Educació i Ciència per tal de dotar de Cases de la Dona les capitals de les províncies que integren la Comunitat Valenciana, motiva l'adquisició de l'immoble esmentat. La finalitat primordial del Centre Assessor de la Dona és proporcionar informació a les dones, orientar-les i en donar-les a conéixer els drets. A més realitzarà una tasca constant d'actualització i reestructuració de la base documental que manté la informació al públic.   
La Casa de la Dona ha de tenir una funció cultural important que proporcione a les dones les eines necessàries per a controlar-ne l'entorn físic i social, alhora que llurs aportacions en el camp de la docència i la investigació suposen un enriquiment de la vida cultural i Intel·lectual de la ciutat.   
Tot això fa aconsellable l'adquisició per la Generalitat Valenciana, de l'immoble ubicat a Alacant, carrer García Andreu, núm. 12, perquè reuneix les característiques que calen per al seu funcionament.   
En atenció d'aquests motius, d'acord amb el que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica prèvia oportuna i els informes del Servei de Patrimoni i de la Intervenció General,   
ORDENE:  
Article primer  
S'acorda l'adquisició mitjançant contractació directa a títol onerós, i en virtut de compra-venda, de l'immoble següent: una cosa abans sense número de policia, marcada avui amb el número divuit en el carrer de García Andreu, del Barrí de Benalua d'aquesta ciutat, formada per planta baixa i dos pisos alts, ocupant una superfície de cent setanta-cinc metres quadrats. Confronta per davant, Est, amb el carrer de la seua ubicació; per la dreta, Sud amb terrenys del Marqués de Benalua; per darrere, Oest, amb els del Sr. Domingo Cernuda; i per l'esquerra, Nord amb altres del Sr. Francisco Pérez Medina.   
L'immoble és propietat actualment dels Srs. Antonio Ramón, Emilio, Enrique i Alejandro Bas Carratalá, inscrit en el Registre de la Propietat d'Alacant núm. dos, tom 1433, secció 2ª, llibre 454, foli 37, finca 33.230, inscripció 1ª.  
Article segon  
El susdit immoble és lliure de càrregues i gravàmens.   
La compra, que necessàriament serà formalitzada en escriptura pública, s'efectuarà per un preu de sis milions cinc-centes mil pessetes (6.500.000 pts).  
Les despeses i els impostos que se'n deriven, seran abonats per les parts, segons la Llei.   
Article tercer  
El Servei de Patrimoni de la Conselleria d'Economia i Hisenda, realitzarà els tràmits que calguen per tal de donar efectivitat al que disposa aquesta Ordre.  
València, 30 d'abril de 1986.   
El Conseller d'Economia i Hisenda,  
ANTONI BIRLANGA I CASANOVA